|  |
| --- |
| **“ТАСДИҚЛАЙМАН”**  Муҳаммад ал-Хоразмий номидаги ТАТУ Фарғона филиали  директори \_\_\_\_\_\_\_проф. А.Расулов  2018 йил 14 декабрь |

**Ўзбекистон Республикаси Президенти Ш.Мирзиёев хузурида 2018 йил 24 октябрь куни олий таълим соҳасини ривожлантириш масалаларига бағишлаб ўтказилган мажлис баёни бўйича Муҳаммад ал-Хоразмий номидаги Тошкент ахборот технологиялари университети Фарғона филиалида соҳа корхоналари билан ҳамкорликда ўтказилган йиғилиш**

**б а ё н н о м а с и**

2018 йил 14 декабрь Фарғона шахри

Қатнашдилар : ТАТУ Фарғона филиали директори А.Расулов, Ўзбекистон Республикаси Ахборот технологиялари ва коммуникацияларини ривожлантириш вазирлиги Фарғона вилояти худудий бошқармаси бошлиғи Х.Қурбонов, Вилоят хокимлиги иқтисодиёт бошқармаси мутахассиси М. Ёқубжонов, филиал директори ўринбосарлари, кафедра мудирлари, 12 та соҳа корхоналари раҳбар ва ходимлари, таклиф қилинганлар.

КУН ТАРТИБИ:

1. Ўзбекистон Республикаси Президенти Ш. Мирзиёев хузурида 2018 йил 24 октябрь куни олий таълим соҳасини янада ривожлантириш, кадрлар тайёрлаш сифатини ошириш, илм-фан ва ишлаб чиқариш интеграциясини кенгайтиришга бағишланган йиғилишда кўрилган масалалар тўғрисида.

ТАТУ Фарғона филиали директори А.Расулов

1. Соҳа корхоналари ва филиал ўртасида олиб борилаётган ҳамкорлик ишлари тўғрисида

Фарғона вилояти ҳудудий бошқармаси бошлиғи. Х.Қурбонов.

1. ТАТУ Фарғона филиалида мавжуд таълим йўналишлари ва мутахассисликлар тўғрисида.

ЎваТИБ директор ўринбосари И.Тожибоев.

1. ТАТУ Фарғона филиали ва соҳа корхоналарида амалга оширилаётган илмий- тадқиқот ишлари ва инновациялар тўғрисида.

ИИ ва ИБ директор ўринбосари Ф.Мулайдинов.

1. Умумий мулоқот – дебат.

Ушбу қўшма йиғилишни филиал директори, проф. А.Расулов кириш сўзи блан очиб, аввало, соҳа корхоналари бошлиқ ва ходимлари ҳамда профессор-ўқитувчилар коллективини бир-бирларига таништириб, йиғилиш кун тартибини эълон қилди.

А.Расулов “Ўзбекистон Республикаси Президенти Ш.Мирзиёев хузурида 2018 йил 24 октябрь куни олий таълим соҳасини янада ривожлантириш, кадрлар тайёрлаш сифатини ошириш, илм-фан ва ишлаб чиқариш интеграциясини кенгайтириш масалаларига бағишланган йиғилишда кўрилган масалалар тўғрисида”ги ахборот хати мазмуни билан йиғилганларни таништириб ўтар экан, Республика Президентининг олий таълим муаммоларига бағишланган мажлиси ТАТУ Фарғона филиали фаолияти ҳамда соҳа корхоналари учун амалий дастуруламал бўлишини уқтириб, қуйидаги масалалар долзарб эканлигини таъкидлади:

* ўқиш-ўқитиш, илмий-тадқиқот ишларининг асосий негизида, мақсадида ишлаб чиқаришга етук мутахассисларни тайёрлаш турганлиги;
* филиалда мутахассис кадрлар етиштириш бўйича қабул қилинган Дастур режаларини ишлаб чиқариш билан боғланган ҳолда босқичма-босқич амалга ошириш зарурлиги;
* янги кредит тизимига асосланган ҳолда талабалар мустақил ишларига эътиборни кучайтириб, ихтисослик фанларини танлов асосида 50%га кўпайтириш хисобига янги натижаларга эришиш ҳамда кредит тизими афзалликларини амалда кўрсатиш;
* ишлаб чиқариш ҳамда соҳа корхоналари билан ҳамкорликда кадрларга бўлган эхтиёжни ўрганиб чиқиш орқали қабул квотасини янада ошириш;
* амалиёт ўтказиш, битирув малакавий ишлари ҳамда магистрлик диплом ишлари тайёрлаш жараёнини соҳа корхоналари билан биргаликда олиб бориб, амалий натижаларга эришиш;
* филиал кафедралари билан соҳа корхоналари ўртасида илмий, амалий ҳамда иқтисодий ҳамкорликни доимий йўлга қўйиш;

|  |  |  |  |
| --- | --- | --- | --- |
| № | Ф.И.Ш | Кенгаш аъзолари лавозими | Имзо |
| 1 | Қурбонов Халимжон Буважонович | Ўзбекистон Республикаси Ахборот технологиялари ва коммуникацияларини ривожлантириш вазирлиги Фарғона вилоят худудий бошқармаси бошлиғи |  |
| 2 | Носиров Музаффар Асқарович | “Ўзбектелеком”АК Фарғона вилоят филиали бошлиғи |  |
| 3 | Эгамбердиев Шухратбек Камолдинович | АТ“Алоқа банк”Фарғона филиали бошлиғи |  |
| 4 | Нуралиев Эркин Назуруллаевич | Фарғона вилояти касаба уюшмалари ташкилотлари бирлашмаси раиси |  |
| 5 | Акбаров Ахатжон | Ўзбекистон “Ёшлар иттифоқи” Фарғона вилояти кенгаши раиси |  |
| 6 | Абдурахмонов Хабибулло Исакович | ТАТУ Фарғона филиали Ишлар бошқармаси бошлиғи |  |
| 7 | Юнусалиева Мухаббатхон | ТАТУ Фарғона филиали Бош хисобчиси |  |

А.Расулов Президент маслахатчиси хати мазмуни асосида гапирар экан, Васийлик фаолиятига алохида тўхталиб, филиалда ушбу Кенгаш Ўзбекистон Республикаси Ахборот технологиялари ва коммуникацияларини ривожлантириш вазирлиги Фарғона вилояти Худудий бошқармаси билан биргаликда иш олиб бораётгани, кенгашнинг 7 аъзосидан 5 таси соҳа корхоналари раҳбарлари бўлиб, уларнинг амалий-моддий ёрдамлари натижасида камҳарж оилалардан чиққан 3 нафар талабанинг бир йиллик контракт тўлови таъминланганини билдирди ҳамда васийларга филиал коллективи номидан миннатдорчилик билдирди.

Муҳаммад ал – Хоразмий номидаги ТАТУ Фарғона филиали Васийлик Кенгаши аъзолари рўйхати

А.Расулов соҳа корхоналари раҳбарларига мурожаат қилар экан, ОТМ ва ишлаб чиқариш ўртасида хал қилиниши керак бўлган ишлар ҳақида тўхталди:

* ишлаб чиқариш, соҳа корхоналаридаги ихтисосликка доир муаммоларни илмий-амалий ўрганиб чиқиш ҳамда шулар асосида ўқиш-ўқитиш режа дастурларига янгича мазмун киритиш;
* 3-ва 4-босқич талабалари амалиётини маълум бир корхонада давомий ўтказишга эришиш ҳамда иқтидорли амалиётчи талабаларни 0.25 ҳажмида соатбай иш билан таъминлаш;
* битирув малакавий ва магистирлик диссертация ишлари мавзуларини соҳа корхоналари муаммоларига мослаб танлаш ҳамда ишлаб чиқаришдан илмий раҳбарликка мутахассисларни кўпроқ жалб қилиш;
* илмий салохиятли олимларни ишлаб чиқаришга, худди шунингдек, соха корхоналари мутахассисларини амалий машғулотлар ўтиш учун ихтисослик кафедраларига ўриндош ўқитувчи сифатида бириктиришни йўлга қўйиш

**Иккинчи масала бўйича** Фарғона вилояти худудий бошқармаси бошлиғи Х.Қурбонов сўзга чиқиб, бугунги кундаги ОТМларда таълим тизими муаммолари ишлаб чиқаришдаги соха корхоналардаги муаммолар билан боғлиқ эканига тўхталиб ўтди.

Бошқарма бошлиғи Х.Қурбонов Тошкент ахборот технологиялари университети филиали Фарғона водийсига энг замонавий, оммавий соҳа - ахборот технологиялари ва коммуникациялари соҳаси бўйича мутахассис етказиб берувчи олий даргоҳ экани, шунинг учун бу таълим масканини амалий, моддий жиҳатдан қўллаб-қуватлаш худудий бошкарма олдидаги мухим вазифа эканига диққатни қаратди.

Х.Қурбонов соҳа корхоналари билан филиал ўртасидаги ҳар томонлама ҳамкорликни реал, амалий тарзда, ўзаро алмашув-аралашув асосида олиб бориш кераклигини, айниқса, талабалар амалиётини аниқ бир ишлаб чиқариш сохасида мутахассис устоз бошчилигида олиб бориш, шундан фойдаланиб бўлажак ёш мутахассисларни танлаб олишни йўлга қўйиш лозимлигини таъкидлаб ўтди.

Х.Қурбонов “ишлаб чиқариш + мутахассислик кафедраси” йўналишида ишлаб чиқариш ходимларини кафедрага бириктириб, муаммоларни биргаликда ҳал қилиш кераклигига диққатни қаратди.

Юқоридаги фикрларга муносабат билдирган **вилоят хокимлигининг иқтисодёт бўлими мутахассиси М.Ёқубжонов** соҳа корхоналарида талаба амалиётига жиддий қараб, уларни ишлаб чиқаришнинг барча механизмлари билан таништириш зарурлигини, бўлажак тадқиқотчи олимларни нафақат назарий, балки амалий билимлар билан ҳам таъминлашнинг бир қисмини ишлаб чиқаришга кўчириш лозимлигини, соҳа корхоналари филиалга моддий, амалий ёрдам кўрсатишни аниқ режа асосида амалга оширишга эътибор беришлари ҳақида гапириб ўтди.

**Учинчи масала юзасидан** Тошкент ахборот технологиялари университети Фарғона филиали ўқув ва тарбия ишлари бўйича ўринбосари И.Тожибоев сўзга чиқди.

Филиалда 2 та факультет ва 8 та кафедра мавжуд бўлиб, 102 нафар профессор-ўқитувчилар фаолият олиб боради, улардан 22 нафари фан номзоди, доцент ва 4 нафар фан доктори, профессорлар бўлиб, илмий салоҳият 25,5% ни ташкил этади. 2018/2019 ўқув йилида филиалда 5 та бакалавриат таълим йўналиши ва 2 та магистратура мутахассисликларида - 1481 нафар (шулардан, бакалавриатда кундузги - 1360 нафар, сиртқида-109 нафар, магистратурада 12 нафар) талаба таҳсил олмоқда.

Филиал талабалари тўғрисида маълумот

|  |  |  |  |  |  |  |
| --- | --- | --- | --- | --- | --- | --- |
| № | Йўналиш ёки мутахассислик номи | 1-курс | 2-курс | 3-курс | 4-курс | Жами |
| 1. | 5330300 – Ахборот хавфсизлиги | 27 | 20 | 24 |  | 71 |
| 2. | 5330500 – Компьютер инжиниринги (Компьютер инжиниринги, АТ-сервис) | 181 | 204 | 159 | 199 | 743 |
| 3. | 5330600 – Дастурий инжиниринг | 108 | 51 | 40 | 39 | 238 |
| 4. | 5350100 – Телекоммуникация технологиялари | 60 | 65 | 52 | 51 | 227 |
| 5. | 5350400 –АКТ соҳасида касб таълими | 19 | 22 | 20 | 20 | 81 |
|  | Бакалавриат бўйича жами | 395 | 362 | 295 | 309 | 1360 |
| 6. | *5A330501- Компьютер инжиниринги (Компьютер тизимларини лойиҳалаштириш)* | *4* | *4* |  |  | *8* |
| 7. | *5A350101- Телекоммуникация инжиниринги* | *2* | *2* |  |  | *4* |
|  | *Магистратура бўйича жами* | *6* | *6* |  |  | *12* |
| 8. | 5330500 – Компьютер инжиниринги (Компьютер инжиниринги, АТ-сервис) (сиртқи) | 63 |  |  |  | 63 |
| 9. | 5350100 – Телекоммуникация технологиялари  (сиртқи) | 46 |  |  |  | 46 |
|  | Сиртқи бўйича жами | 109 |  |  |  | 109 |
|  | Филиал бўйича ЖАМИ | 510 | 368 | 295 | 309 | 1481 |

Ўзбекистон Республикаси Президентининг 2017 йил 27 июлдаги “Олий маълумотли мутахассислар тайёрлаш сифатини оширишда иқтисодий сохалар ва тармоқларнинг иштирокини янада кенгайтириш чора-тадбирлари тўғрисида” ги ПҚ-3151 сонли Қарорининг ижроси асосида филиалдаги мавжуд таълим йўналишлари бўйича ҳар бир талабанинг 2-курсдан соҳа ташкилотлари ва корхоналарида малакавий амалиётлар тизимли равишда ўтказилиши, уларнинг амалий машғулотларини бевосита ишлаб чиқаришда ташкиллаштириш ҳамда битирувчиларни ишга жойлаштириш бўйича қуйидаги соҳа корхоналари билан ҳамкорлик шартномалари тузилган:

* “Узтелеком” АК Фарғона филиали
* “Узтелеком” АК Наманган филиали
* “Узтелеком” АК Андижон филиали
* Фарғона вилояти ўрта-махсус таълим ҳудудий бошқармаси
* Ал-Фарғоний номидаги вилоят ахборот-ресурс маркази
* Фарғона туманлараро почта алоқа боғланмаси
* “Premium ICT” ХК
* “International Software” МЧЖ
* Фарғона саноат касб-ҳунар коллежи

**Тўртинчи масала бўйича** илмий ишлар ва инновация бўйича директор ўринбосари Ф.Мулайдинов сўзга чиқди.

Ўзбекистон Республикаси Президентининг 2018 йил 5 майдаги “Фаол тадбиркорлик ва инновацион фаолиятни ривожлантириш учун шарт-шароитларни яратиш бўйича қўшимча чора-тадбирлар тўғрисида»ги 3697-сонли қарори, 2018 йил 7 майдаги “Иқтисодиёт тармоқлари ва соҳаларига инновацияларни жорий этиш механизмларини такомиллаштириш бўйича қўшимча чора-тадбирлари тўғрисида”ги ПҚ-3698-сонли қарорларида белгиланган вазифалар ижроси юзасидан Муҳаммад ал-Хоразмий номидаги Тошкент ахборот технологиялари университети Фарғона филиалида 2018 йил 8 ноябрь куни инновацион ҳамкорлик юзасидан тадбиркорлар, корхона ва ташкилотлар вакиллари ва иқтидорли талаба ёшлар иштирокида навбатдаги учрашув ташкил этилди.

Мазкур тадбирда вилоятдаги фаол тадбиркор, Фарғона вилоят Ҳудудий департаменти “АлфаИнвест” суғурта ташкилоти раҳбари И.Содиқов, “Қувасой кварц” ОАЖ сотиш бўйича мутахассиси Ф.Раҳмонов, логистика ва улгуржи савдо билан шуғулланувчи “Ал Сафарий” фирмаси раҳбари Р.Сафаров, филиалдан Илмий ишлар ва инновациялар бўйича директор ўринбосари Ф.Мулайдинов, Иқтидорли талабаларнинг илмий-тадқиқот фаолиятини ташкил этиш бўлими бошлиғи Б.Толипов, Халқаро ҳамкорлик бўлими бошлиғи Б.Джалилов, Ахборот технологиялари кафедраси профессор-ўқитувчилари Р.Тохиров, “Роботсозлик тўгараги” раҳбари М.Маннонов, олий таълим муассасалари изланувчан ва ташаббускор ёш олимлари ва иқтидорли талабалари учун “Ёшлар келажагимиз” давлат дастури доирасида “Стартап-ташаббуслари” дастури бўйича Startupchamber.uz сайтидан рўйхатдан ўтган, инновацион ғоялари ва лойиҳалари навбатдаги босқичга қабул қилинган иқтидорли талабалар ҳамда SmartClub инновацион клуби аъзолари бўлган иқтидорли талаба ёшлар иштирок этдилар.

Филиал талабаларининг 2018-2019 ўқув йилида

давлат ва номли стипендиалар ҳамда бошқа танловларда эришган натижалари:

1. Абдурасулова Дилноза - Беруний Давлат стипендиати, Компьютер инжиниринг факультети 4-босқич, 614-15-гуруҳ талабаси.
2. Хомидова Насиба - Беруний Давлат стипендиати, Телекоммуникация технологиялари ва касбий таълим факультети 4-босқич, 620-15-гуруҳ талабаси.
3. Турғунов Боходиржон- Муҳаммад ал-Хоразмий номидаги стипендия соҳиби, Компьютер инжиниринг факультети 3-босқич 611-16- гуруҳ талабаси.
4. Мирхомитов Миржалол- Муҳаммад ал-Хоразмий номидаги стипендия соҳиби, Компьютер инжиниринг факультети 3-босқич 617-16 гуруҳи талабаси.
5. Шокиров Сарварбек - Марказий Осиё Олий таълим муассасалари минтақавий олимпиадасида 3-ўринни эгаллаган, Телекоммуникация технологиялари ва касбий таълим факультети 3-босқич 640-16-гуруҳ талабаси.

Филиал талабларининг Дастурлаш бўйича жаҳон чемпионатида иштироки

2018 йил 1-2 декабрь кунлари Дастурлаш бўйича жаҳон чемпионатининг Қозоғистон Британия Техника университетида филалимизнинг 2 жамоаси “Дастурий инжиниринг” кафедраси катта ўқитувчиси А.Ҳашимов раҳбарлигида иштирок этди.

Мусобақа натижаларига кўра жамоаларимиз ўринлари:

|  |  |  |  |
| --- | --- | --- | --- |
| № |  | Жамоа | Ўрни |
| 1 | Ўзбекистондан иштирок этган университетлар ўртасида | 3-ўрин | |
| 2 | Ўзбекистондан иштирок этган жамоалар ўртасида | TUIT FB #1 | 6-ўрин |
| TUIT FB #2 | 12-ўрин |
| 3 | Мусобақада иштирок этган 299 жамоа ўртасида | TUIT FB #1 | 182-ўрин |
| TUIT FB #2 | 215-ўрин |

Юқоридаги масалаларга соҳа корхоналари раҳбар – ходимлари, филиал профессор – ўқитувчилари фикр – мулохазаларини билдирдилар.

**Н.Турғунов – соҳа корхонаси раҳбари:** Бугунги юзма-юз учрашувда жуда кўп масалалар ўртага ташланди, муаммолар мазмуни белгиланди. Аввало, филиалда мутахассислик бўйича сиртқи бўлим очилганлиги яхши бўлди, яъни бизнинг соҳа корхоналарда ишлаётган малакали ишчилар олийгоҳ дипломини оладилар, қолаверса, олийгоҳда уюштирилган ярмарка, конқурслар бизга ҳам фойдали бўлмоқда. Менимча, амалиётга бораётган талабаларга хавфсизлик қоидаларини кўпроқ ўргатиш керак. Шундагина биз амалиётдаги талабаларни ишлаб чиқаришнинг барча механизми билан таништира оламиз. Агар биз махаллий кадрни махаллий корхонага ишга олсак, ҳар томонлама қулай бўлади. Бундан ташқари битирувчи талабаларни иқтидорига қараб, соҳаларга бўлиб, амалиёт ташкил қилсак, бўлажак мутахассисни танлаб олиш осонлашади.

**проф. А. Абдуллаев - “Дастурий инжиниринг” кафедраси мудири:**

Президентимиз Ш.Мирзиёевнинг мамлакат ичида, чет элларда, БМТдаги чиқишларида асосий диққат-эътиборини ёшларга, уларнинг таълим -тарбиясига қаратмоқда. Бугунги йиғилишимизда ҳам ёшларга олий таълим бериш, ёш мутахассисни ишлаб чиқаришга тайёрлаб бериш эканлиги қувонарли ҳол. Мен филиал ва ишлаб чиқариш ўртасидаги муносабатни назарий билимларни амалий мазмун билан бойитилишини, ОТМдаги салохият билан соҳа корхоналаридаги иқтисодий имконият қўшилиб, янги марраларга эришишимизни истардим. Ишлаб чиқаришда лойиҳалар ишлаб чиқарилади, аммо бу лойиҳаларнинг илмийлиги таъминланмагани учун қоғозда қолиб кетаверади. Ана шу муаммони биргаликда хал қилсак мақсадга мувофиқ бўлар эди.

**Н.Жўраев - Телекоммуникация инжиниринги кафедраси мудири:**

Бизнинг кафедра ишлаб чиқаришга ҳар йили 50 нафар ёш мутахассисни етказиб беради. Мана бу йилдан сиртқи бўлим ҳам фаолият бошлади. Кафедрамиз йиллар давомида соҳа корхоналари билан доимий алоқада бўлиб келади. Бу борада бир қатор ютуқларга эришдик.

Шу билан биргаликда қуйидага муаммоларга ҳам дуч келдик:

* амалиёт даврида талабалар соҳанинг ҳамма жой – офисларига кира олмайдилар, яъни маълум эҳтиёт чоралари маъносида. Ана шу ҳолатни ҳужжатлар асосида бартараф этиш зарур.
* кафедрамизда соҳадаги муаммоларни ўрганиб, ечим учун шартномалар туздик, аммо ишлаб чиқариш корхоналари томонидан иқтисодий ёрдам берилмади.
* махаллий кадрлар бўйича соҳа корхоналари ўз вақтида мурожаат қилса, биз ёш мутахассисни режали етказиб берамиз. Баъзан бундай режа соҳа корхонаси томонидан тузилмай, ОТМни битирган талаба ишга ўз вақтида жойлаша олмаяпти.

**Ш.Умаров - Ўқув-услубий бўлим бошлиғи**: Менинг қуйидаги таклифларим бор:

* филиал профессор-ўқитувчиларининг соҳа корхоналарида амалий тажриба ошириш режасини ишлаб чиқиш ва ўтказиш;
* соҳа корхона мутахассисларини соатбай ёки ўриндошлик асосида ўқув жараёнига жалб этиш салмоғини ошириш;
* амалий машғулот ёки лаборатория машғулотларини соҳа корхоналарида ўтказишни режалаштириш, бунда сиртқи таълимга ўқишга қабул қилинган талабалар гуруҳларидан унумли фойдаланиш.

Мажлис раиси, филиал директори А.Расулов билдирилган таклифлар, фикр-мулохазаларга муносабат билдирар экан, Президент маслаҳатчиси томонидан йўлланган топшириқнинг мазмун-моҳияти ва шу асосидаги бугунги қўшма йиғилиш филиал коллективига ҳам, соҳа корхоналари ва уларнинг раҳбариятига ҳам маъсулият юклаши, ҳаммани фаолликка ундашини уқтириб ўтди.

Юқоридаги масалалар юзасидан йиғилиш **Қ А Р О Р Қ И Л А Д И:**

1. Ўзбекистон Республикаси Президенти Ш. Мирзиёев раислигида 2018 йил 24 октябрда ўтказилган олий таълим тизими муаммоларига бағишланган мажлиси мазмуни асосидаги топшириқлар филиалда етук билимли рақобатбардош мутахассислар тайёрлашда ҳар томонлама тадбиқ этилсин.
2. Мутахассислик кафедраларини ишлаб чиқаришнинг соҳа корхоналари билан йўналишини эътиборга олган ҳолда, ўзаро алоқа, асосида бириктириш учун 1 хафта ичида чора-тадбирлар режаси ишлаб чиқилсин.

Масъуллар : ЎТИБ директор ўринбосари

И. Тожибоев, мутахассислик кафедралари мудирлари.

1. Соҳа корхонаси раҳбарлари аъзолигида шакллантирилган Васийлик Кенгаши хайъатини филиалнинг иқтисодий ҳолати билан режали таништириб бориш, улардан имкониятлар даражасида молиявий кўмак олиш учун зарур шартномавий ҳужжатлар тайёрлаш.

Масъуллар : филиал директори А.Расулов, бош хисобчи М.Юнусалиева, вилоят худудий бошқармаси бошлиғи Х.Қурбонов.

1. Соҳа корхоналарининг моддий ёрдами ҳамда мутахассислик кафедралари ҳамкорлигида талабалар учун ишлаб чиқариш базалари ва лабораториялари ташкил этиш бўйича бир ой муддатда чора -тадбирлар режаси ишлаб чиқилсин.

Масъуллар : ЎТИБ директор ўринбосари И. Тожибоев, мутахассислик кафедралари мудирлари, соха корхоналари раҳбарлари.

1. Кадрлар истеъмолчиларининг таклиф ва талаблари асосида битирувчилар малакаси ва кўникмасини бойитиш мақсадида филиал ўқув режаси ва фан дастурлари, ихтисослик дарсликлари ҳамда мазмунини чуқурлаштириш таклифлари тайёрлансин.

Масъуллар : ЎТИБ директор ўринбосари И.Тожибоев, мутахассислик кафедралари мудирлари, соха корхоналари раҳбарлари.

1. Соҳа корхоналарида амалиёт ўташни доимий манзилли қилинсин, 3,4 - босқич талабаларини аниқ ташкилотларга амалиётчи сифатида бириктирилсин ҳамда иқтидорли талабаларга соҳа ишлаб чиқаришида ўриндошлик асосида 0,25 иш бирлиги миқдорида ишлашлари ташкиллансин.

Масъуллар: Ўқув-услубий бўлим, мутахассислик кафедралари мудирлари.

1. Юқоридаги топшириқларни ўз вақтида, режали ва мазмун-мақсадли амалга оширилишининг назорати филиал директори А.Расулов ҳамда Фарғона вилояти худудий бошқармаси бошлиғи Х.Қурбонов зиммасига юклатилсин.

Йиғилиш раиси: А.Расулов.

Йиғилиш котиби: М.Мирзаев.